ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰሜን ኮርያ፡ ዘተ ልኡኻት ኦሎምፒክ ናብ ደቡብ ኮርያ ክትልእኽያ'ያ 2 ጥሪ 2018 ምንጪ ስእሊ, Getty Images መግለጺ ስእሊ, ካብ ሰሜን ኮርያ ክልተ ኣትሌታት ጥራሕ ኣብ ኦሎምፒክ ክረምቲ ዘሳትፎም መመዘኒ ኣማሊኦም ደቡብ ኮርያ ኣብቲ ዝቕጽል ሰሙን ምስ ሰሜን ኮርያ ኣብ ጉዳይ ጸወታታት ኦሎምፒክ 2018 ክትዝቲ ከምእትደሊ ገሊጻ። መራሒ ሰሜን ኮርያ ኪም ጆንግ ኣን፡ ወርሒ ለካቲት ኣብ ዝካየድ ኦሎምፒክ ዝሳተፍ ጉጅለ ክልእኹ ከምዝኽእሉ ድሕሪ ምግላጾም'ዩ ደቡብ ኮርያ ሕቶ ዘተ ኣቕሪባ ዘላ። ክልቲኤን ኮርያ፡ "ቐልጢፈን ክራኸባን ክዛተያን ይግባእ" እዮም ኢሎም። ፕረዚደንት ደቡብ ኮርያ እዚ ሓሳብ ርክብ እተን ሃገራት ንምቕያር ዝሕግዝ "መቐይሮ ነጥቢ" ክብሉ ገሊጸሞ። እቶም ፕረዚደንት ንካቢኔ ሃገሮም ኣብ ዘሕለፉዎ መልእኽቲ፡ ፕሮግራም ኒኩለር ሰሜን ኮርያ ኣካል ስፖርታዊ ዘተ እተን ሃገራት ክኸዉን ይኽእል'ዩ ኢሎም። "ርክብ ክልቲኤን ሃገራት ንምምሕያሽ ዝግበር ጻዕሪ ካብ ፕሮግራም ኒኩሌር ሰሜን ኮርያ ተነጺሉ ኣይኸይድን" ኢሎም ኣለዉ። በዓል መን ክራኸቡ ይኾኑ?
